Adolph Diesterweg
Store norske leksikon,Samfunn,Utdanning og forskning,Pedagogikk,Biografier innen pedagogisk teori
Adolph Diesterweg var en tysk pedagog. Han arbeidet for folkeopplysning, bedre lærerutdannelse og en pedagogikk etter Johann Heinrich Pestalozzis ideer. Han var rektor ved lærerseminaret i Berlin fra 1831.
Diesterwegs skoleprogram var preget av opplysningstidens og liberalismens tanker, blant annet konfesjonsløs religionsundervisning og uavhengighet for skolen fra kirke og stat, men det var for radikalt for datidens prøyssiske regjering, og i 1847 ble han tvunget til å ta avskjed fra sitt embete av politiske grunner. Han skrev Wegweiser zur Bildung für Lehrer (1834–1835). Les mer i Store norske leksikon pedagogikk skole og utdanning i Tyskland